Diari Oficial de la Generalitat Valenciana


Sumari del DOGV 4740, del 27-04-2004 (2004/3394)

Juí verbal número 977/2001. Cèdula de notificació.
--------------------------------------------------

### Dades del document

Número de DOGV
:   4740

Data del DOGV
:   27-04-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/3394


Organisme emissor
:   Jutjat de Primera Instància Número 23 de València

Tipus de document
:   Anunci

Juí verbal número 977/2001. Cèdula de notificació. [2004/F3394]
  
Procediment: Assumpte civil - 977/2001.
  
Juí: Juí verbal - 977/2001.
  
Part demandant: Araceli Puerta Navarro, José Yerbes Puerta i Javier Yerbes Puerta.
  
Part demandada: Ángel Giménez Rodríguez i C.C.S.
  
Sobre: altres verbals.
  
En el juí esmentat, s'ha dictat la resolució que té el text literal següent:
  
Sentència
  
València, 29 de setembre de 2003
  
Desamparados Almenar Belenguer, magistrada jutgessa del Jutjat de Primera Instància número 23 de València, ha vist les actuacions de juí verbal civil seguides amb el número 977/2001, a instància d'Araceli Puerta Navarro, José Yerbes Puerta i Javier Yerbes Puerta, representats per la procuradora María Antonia Ferrer García-España i assistits pel lletrat Fernando González-Moralejo Montoro, contra Ángel Jiménez Rodríguez, declarat en rebel·lia, i contra el Consorcio de Compensación de Seguros, representat i assistit per l'advocat de l'estat substitut, en reclamació de quantitat.
  
Antecedents de fet
  
Primer. Per torn de repartiment va correspondre a este jutjat la demanda interposada per la part actora, contra les parts demandades ja ressenyades, i es va sol·licitar que es dicte sentència per la qual es condemne les parts demandades al pagament de 2.634,90 euros, interessos i costes.
  
Segon. Admesa a tràmit la demanda es va convocar les parts per a la celebració de la vista, i van comparéixer l'actora i el Consorcio de Compensación de Seguros i no ho va fer així el demandat senyor Jiménez Rodríguez, cosa que va motivar que fóra declarat en rebel·lia. Obert l'acte i després de ratificar-se la demandant, es va oposar a la demanda el Consorcio de Compensación de Seguros, i rebut el plet a prova es practicaren la documental, testifical i interrogatori de part. Amb tot això quedaren les actuacions concluses per a sentència.
  
Tercer. En la tramitació d'este procediment s'han observat totes les prescripcions legals.
  
Fonaments de dret
  
Primer. Araceli Puerta Navarro, José Yerbes Puerta i Javier Yerbes Puerta, com a hereus del finat José Yerbes Capilla, exercixen acció personal de reclamació de quantitat a l'empara del que s'establix en els articles 1.902 del Codi Civil i 8 de la Llei sobre Responsabilitat Civil i Assegurança en la Circulació de Vehicles de Motor, a fi d'obtindre la reparació de danys patits pel vehicle Ford Mondeo matrícula V-2053-FG, propietat que va ser del senyor Yerbes Capilla, quan circulant el dia 23 de setembre de 1999 per l'autovia Torrent-València, poc abans d'arribar a l'eixida de Picanya, i mentre es trobava detingut per imperatius del trànsit, hi va col·lidir per darrere el turisme Peugeot 505 matrícula V-5831-BH, conduït per Ángel Jiménez: vehicle este últim que en la data del sinistre mancava d'assegurança obligatòria. A l'empara d'això se sol·licita que es dicte sentència per la qual es condemne el senyor Jiménez i el Consorcio de Compensación de Seguros al pagament de 2.634,90 euros, interessos i costes.
  
Pretensió davant de la qual el demandat senyor Jiménez Rodríguez no diu res, en no comparéixer a juí. Per la seua part, el Consorcio de Compensación de Seguros s'oposa a la demanda, i manifesta que no li consta res sobre la realitat del sinistre i impugna un dels conceptes ?alineació de direcció- de la factura prestada.
  
Segon. Disposa l'article 1.902 del Codi Civil que el qui per acció o omissió causa dany a un altre havent-hi culpa o negligència, està obligat a reparar el dany causat. A partir de tal enunciació tant la doctrina com la jurisprudència coincidixen a assenyalar que perquè siga recollida la pretensió indemnitzatòria es necessita la conjunció de diversos requisits, que són, en primer lloc, que haja existit una acció o omissió humana, que es puga titlar de culposa o imprudent, entenent per tal aquella que omet la diligència que observaria l'home normal o mitjà, tenint en compte les circumstàncies de persones, temps i lloc, així com el sector del trànsit o de la vida social sobre el qual la conducta es projecta; en segon terme, que s'haja produït un resultat lesiu en l'esfera jurídica d'un tercer, que no està obligat a suportar-lo, dany que podrà ser tant patrimonial com simplement moral; i en últim lloc, que existisca un nexe causal necessari i directe entre l'acció humana i el menyscapte patit, de forma tal que es puga dir que el segon ha sigut causat per la primera.
  
Tercer. Aplicant les dotes premisses al supòsit que s'enjudicia, ens trobem que a través de la prova testifical de Rafael Beguer Esteve i de la ficta confessio en què s'ha de tindre el demandat senyor Jiménez, en no haver comparegut per a ser interrogat (arts. 304 i 440 MTY 7666), resulta acreditat que el dia 23 de setembre de 1999, el finat senyor Yerbes Capilla conduïa el seu vehicle per l'autovia Torrent-València, que en un moment donat abans d'arribar a l'eixida de Picanya, es va trobar amb una retenció de vehicles motivada per l'existència d'un accident previ, i com siga que no va poder detindre el seu turisme a temps, va col·lidir amb l'últim dels que hi havia, matrícula V-0426-GT, propietat de Rafael Beguer Esteve. I resulta a més que trobant-se en esta situació, l'automòbil del senyor Yerbes va ser colpejat pel vehicle que el seguia en el seu sentit de marxa ?Peugeot 505 V-5831-BH, propietat d'Ángel Jiménez Rodríguez?, que tampoc es va adonar de la retenció existent i que no va poder evitar la col·lisió.
  
Resulta també acreditat a través de la documental aportada que en la data del sinistre l'automòbil V-5831-BH era propietat d'Ángel Jiménez Rodríguez, mentre que el Ford Mondeo V-2053-FG pertanyia a José Yerbes Capilla; i que finat este el 30 de maig de 2000 resulten ser els seus hereus els ací demandants.
  
I finalment, també ha quedat provat a través de la prova documental i de la testifical de Rafael Beguer Esteve i del legal representant de Talleres Devesa Motors, Eleuterio Ochandio Checa, que com a conseqüència del sinistre abans descrit l'automòbil dels actors tingué danys en la part de darrere per valor de 2.450,84 euros ?foli 16?, i hagueren de ser requerits els servicis d'una grua per a traslladar-lo des del lloc de l'accident fins als tallers ?184,05 euros, segons factura al foli 17?.
  
Efecte de tot l'anterior és que sent així que els danys patits en la part de darrere del vehicle del senyor Yerbes van ser causats pel conductor del vehicle que el seguia, el senyor Jiménez Rodríguez, bé perquè no va observar la preceptiva distància de seguretat, bé perquè circulava de forma desatenta, bé perquè ho feia a una velocitat excessiva ateses les circumstàncies del trànsit i de la via, s'ha de concloure que cal fer-lo responsable del pagament de l'import de la reparació atés que amb la seua conducta poc diligent i amb infracció de les normes contingudes en els articles 3, 45 i 54 del Reglament General de Circulació va originar un perjuí a un tercer: perjuí que a la vista de la prova practicada i ateses les manifestacions del senyor Ochandio, es quantifica en 2.634,90 euros.
  
Quart. L'obligació d'indemnitzar els demandants s'estendrà també al Consorcio de Compensación de Seguros, de conformitat amb l'article 11 de l'estatut legal del consorci i l'article 8 de la Llei sobre Responsabilitat Civil i Assegurança en la Circulació de Vehicles a Motor, en no haver sigut causats els danys per un vehicle que mancava de cobertura asseguradora del risc de la seua circulació. I això sense perjuí de l'acció de repetició que assistix a tal entitat contra el propietari i responsable de l'accident.
  
Cinqué. La quantitat reclamada produirà l'interés legal des de la data de la interpel·lació judicial ?13 de desembre de 2001?, conforme als articles 1.100 i 1.108 del Codi Civil quant a Ángel Jiménez, i pel que fa al Consorcio de Compensación de Seguros, estarà subjecta al que s'establix en l'article 20.4 i 9 de la Llei de Contracte d'Assegurances, i comença el seu còmput en la pròpia data del requeriment no atés ?19 de setembre de 2001, foli 19 de les actuacions?, al tipus del 20 per cent lineal des de tal moment, en haver transcorregut més de dos anys des d'aquella data sense que es pagara o consignara cap xifra.
  
Sisé. L'estimació de la demanda determina que s'imposen als demandats les costes del procediment (art. 394 MNZ 1268).
  
Vistos els articles esmentats i els restants de general i pertinent aplicació.
  
Decisió
  
Estime íntegrament la demanda deduïda per Araceli Puerta Navarro, José Yerbes Puerta i Javier Yerbes Puerta, representats per la procuradora María Antonia Ferrer García-España, contra Ángel Jiménez Rodríguez, declarat en rebel·lia, i contra el Consorcio de Compensación de Seguros, i condemne els demandats al pagament als actors de la suma de dos mil sis-cents trenta-quatre euros i noranta cèntims (2.634,90 euros), més els interessos legals des de la data de la interpel·lació judicial quant a Ángel Jiménez i els interessos de l'article 20.4 i 9 de la Llei de Contracte d'Assegurança quant al Consorcio de Compensación de Seguros, al tipus del 20 per cent lineal des del dia 19 de setembre de 2001. S'imposen els demandats les costes del procediment.
  
Contra esta sentència, que no és ferma, es pot interposar recurs d'apel·lació davant de l'Audiència Provincial, que s'haurà de preparar davant d'este jutjat en el termini de cinc dies hàbils comptats des de la seua notificació, en els termes de l'article 457 de la QSH 0099.
  
Poseu en coneixement de la part condemnada al pagament que no se li admetrà el recurs d'apel·lació si en preparar-lo no acredita haver consignat en el compte judicial l'import de la condemna més els interessos i recàrrecs exigibles.
  
Esta és la meu sentència, jutjant en primera instància, que pronuncie, mane i firme.
  
Atés el desconeixement de l'actual domicili o residència de la part demandada, per la provisió d'11 de març de 2004 el jutge, de conformitat amb el que s'establix en els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat i en el Diari Oficial de la Generalitat Valenciana per a portar a efecte la diligència de notificació de la sentència dictada en les presents actuacions de data 29 de setembre de 2003.